News Update: วิจัยกรุงศรี ประเมินระบาดรอบ 3 พีคสุดสัปดาห์ที่ 2 พ.ค. หากคุมไม่อยู่อาจลากยาวถึง ก.ค. - FINNOMENA
News Update: วิจัยกรุงศรี ประเมินระบาดรอบ 3 พีคสุดสัปดาห์ที่ 2 พ.ค. หากคุมไม่อยู่อาจลากยาวถึง ก.ค.
9 ส.ค. 2564

วิจัยกรุงศรี ได้ประมาณการจำนวนการติดเชื้อโควิด-19 ของไทยรอบที่ 3 อีกครั้ง หลังจากได้นำข้อมูลการแพร่ระบาดในรอบสัปดาห์ที่ผ่านมา รวมถึงข้อมูลล่าสุดเมื่อวันที่ 24 เมษายนที่พุ่งขึ้นไปที่ 2,839 รายต่อวัน และวันที่ 25 เมษายนซึ่งมีจำนวนผู้ติดเชื้อ 2,438 ราย เข้าไปในแบบจำลอง
ผลการประมาณการพบว่า median forecast ยังคล้ายที่ทำไว้คราวก่อนหน้า (เส้นประ) โดย peak ของการแพร่ระบาด (ประมาณ 3,000 รายต่อวัน) จะเลื่อนออกไป 1 สัปดาห์ จากปลายเมษายน ไปเป็นต้นพฤษภาคม โดยหลังจากสัปดาห์แรกของพฤษภาคม การติดเชื้อน่าจะเริ่มลง และตัวเลขต่ำ 100 รายอาจจะเห็นได้ในช่วงสัปดาห์แรกของเดือนกรกฎาคม
เมื่อลองทำเป็น cumulative cases จะพบว่า กรณี median forecast (เส้นสีส้ม) จะ peak ที่ 38,000 ราย ประมาณสัปดาห์ที่ 2 ของ พฤษภาคม
ที่น่าเป็นห่วงคือ กรณีส่วน more severe (สีแดง) ซึ่งหมายถึง การติดเชื้อแพร่มากขึ้นในวงกว้าง ซึ่งเกิดจากการที่ไม่สามารถความคุมกิจกรรมทางเศรษฐกิจที่มีความเสี่ยงจากการแพร่ระบาดได้ ในกรณีนี้ ผลการประมาณการชี้ว่า แม้เวลาจะผ่านไปถึงกรกฎาคม เเล้ว ตัวเลขการติดเชื้อจะยังไม่ค่อยลง
ในรายงานภาวะเศรษฐกิจประจำเดือนมีนาคม หรือ Monthly Economic Bulletin ที่เผยแพร่ก่อนหน้านี้ วิจัยกรุงศรีใช้แบบจำลองประเมินสถานการณ์การติดเชื้อไว้ว่า การระบาดระลอกนี้อาจสูงสุดในช่วงปลายเดือนเมษายนถึงต้นเดือนพฤษภาคม โดยมีผู้ป่วยรายใหม่รายวันสูงถึง 2,600 ราย จำนวนผู้ป่วยสะสมในประเทศไทยอาจพุ่งสูงกว่า 100,000 ราย แบบจำลองนี้ยังคาดการณ์ว่า จำนวนการติดเชื้อรายวันจะลดลงต่ำกว่า 100 รายภายในต้นเดือนกรกฎาคม ในกรณีที่เลวร้ายที่สุดจำนวนผู้ป่วยสะสมจะเกิน 300,000 รายและการแพร่ระบาดอาจยาวไปสู่ไตรมาส 3 ปีนี้
ที่มา: Thaipublica, วิจัยกรุงศรี
แท็ก:
COVID-19
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA